[{"text_idx": "#000001", "text": "Ers degawd, mae pa\u0302r o Gaerdydd - Gwenallt a Non Rees - wedi sefydlu clinig ar gyrion Maseru, priddinas Lesotho, gyda chymorth aelodau Capel y Tabernacl, Caerdydd a chyfraniadau ariannol pobl ar draws Cymru."}, {"text_idx": "#000005", "text": "Cefais y fraint o ymweld a\u0302 Lesotho yn Ne Affrica 11 o weithiau, yn gynta' ym 1969 i hyfforddi athrawon, ac ers 2003, gyda fy ngwraig, i efeillio Eglwys Tabernacl, Caerdydd gydag Eglwys Sefika yn Maseru a thrwy hynny adeiladu clinig, uned mamolaeth a chegin i blant amddifad."}, {"text_idx": "#000006", "text": "Rhaid cychwyn gydag un o'r prif argraffiadau a gefais o'r wlad eleni, sef i mi sylwi pa mor wyrdd oedd llawer o'r tir - ond mae'n cael ei ddisgrifio fel y 'sychder gwyrdd'."}, {"text_idx": "#000009", "text": "Hawdd, felly, yw cael eich dallu gan y gwyrddni arwynebol a chamddeall yn llwyr difrifoldeb y sefyllfa gan gredu ei fod yn well nag y mae."}, {"text_idx": "#000011", "text": "Disgrifiad o\u2019r llun, Mae prinder dw\u0302r i ddyfrhau cnydau"}, {"text_idx": "#000012", "text": "Er ymdrechion presennol y Cenhedloedd Unedig i ddosbarthu bwyd i filoedd o deuluoedd tra anghenus mewn dwy ardal dros gyfnod o dri mis, a chyfraniadau ariannol rai gwledydd, nid yw'n ddigon i gwrdd a\u0302'r angen dwys presennol, ac nid oes llawer o arwyddion ychwaith am strategaeth i daclo'r sefyllfa tymor hir."}, {"text_idx": "#000014", "text": "Oherwydd y sychder, mae prinder bwyd yn peri i brisiau y prif fwyd a fwyteir godi bron i 40% ac yn enwedig yn yr ardaloedd gwledig."}, {"text_idx": "#000015", "text": "Y problemau hyn ar ben clefyd HIV/Aids y mae canran uchel yn dioddef ohono - mae'r sefyllfa yma, yn ei dro, yn gadael tua un o bob tri phlentyn yn amddifad."}, {"text_idx": "#000016", "text": "Er tristwch mawr, mae gan Lesotho fynydd i'w dringo i sicrhau nad yw'n dal tua'r brig yn rhestr gwledydd tlotaf y byd."}, {"text_idx": "#000018", "text": "Ond ochor yn ochor a\u0302'r sefyllfa tra anodd yma, cefais argraff ffafriol iawn ar sawl agwedd bywyd yn y wlad brydferth ond hynod dlawd yma, sef bod:"}, {"text_idx": "#000019", "text": "Addysg yn rhad ac am ddim i blant rhwng 6-13 ynghyd a\u0302 brecwast a chinio rhad iddyn nhw yn yr ysgol;Cynnydd sylweddol yn nifer yr athrawon sydd wedi'u hyfforddi;Cyfraniad Dolen Cymru ym myd iechyd ac addysg yn dwyn elw i'r ddwy wlad, er enghraifft, wrth drefnu i feddygon o Gymru gael profiad pellach yn Lesotho, i athrawon o Gymru ddarparu peth hyfforddiant mewn swydd i athrawon Lesotho ac i rai athrawon o'r ddwy wlad gyfnewid am gyfnod;Mae'r Cwricwlwm Cenedlaethol (6-13) yn ei le ond mae e'n gogwyddo'n gryf tuag at gyflwyno gwybodaeth ar draul datblygu sgiliau perthnasol i gwrdd ag anghenion plant."}, {"text_idx": "#000021", "text": "Cyflenwad trydan i rannau helaethach o'r wlad;Dyfodiad y ffo\u0302n symudol yn agor drysau ac yn ehangu gorwelion i nifer;Tair cronfa ddw\u0302r gyda pheth elw yn dod i Lesotho trwy law llywodraeth De Affrica;Darpariaeth cyffuriau Anti Retroviral yn rhad i leddfu'r diodde' ac i ymestyn bywyd y bobl sydd ag HIV/Aids;Pensiwn i bobl dros 60 oed; ysbyty, adeiladau'r llywodraeth a llyfrgell newydd ynghyd a\u0302 mwy o ffatri\u0308oedd (er bod diweithdra yn uchel);Nifer o gapeli mwy o faint yn cael eu hadeiladu i gwrdd a\u0302'r cynnydd cyson yn nifer y Cristnogion."}, {"text_idx": "#000025", "text": "Cyngor yn 'peryglu pobl ddall' gyda newidiadau ffyrdd"}, {"text_idx": "#000026", "text": "'Balch fod gan fy mab opsiwn i ddod o hyd i'w dad'"}, {"text_idx": "#000028", "text": "'Hiraeth ac ansicrwydd yn naturiol': cyngor i fyfyrwyr newydd"}, {"text_idx": "#000029", "text": "Gareth Hughes: O wleidyddiaeth i arlunio"}, {"text_idx": "#000035", "text": "Hanner canrif o werthu cig yn Llanrug"}]